สวัสดีครับ ในบทนี้ผมจะพูดถึงเรื่อง การปรนนิบัติผู้ใหญ่นะครับ การปรนนิบัติก็คือการดูแล เทคแคร์ เอาใจใส่ เพื่อให้คนที่เราปรนนิบัติด้วยเนี่ย มีความสุข ซึ่งมันเป็นวัฒนธรรมไทยนะครับ ที่เด็กเนี่ยจะคอยปรนนิบัติผู้ใหญ่ เพื่อให้ผู้ใหญ่มีความสุข อย่างเช่นสมมติว่า พ่อ แม่ของเราทำงานมาเหนื่อย ๆ อย่างเงี้ย เราก็ควรที่จะเอาน้ำ เอาอะไรไปให้ท่านดื่มนะครับ เพื่อให้ท่านรู้สึกมีแรง ให้ท่านรู้สึกกระชุ่มกระชวย กระปรี้กระเปร่าขึ้นมานะครับ ท่านจะมีความสุขมากเลยนะครับ ถ้าเกิดว่าท่านเห็นลูกของท่านเนี่ย คอยดูแลเทคแคร์ เอาใจใส่ท่าน แทนที่ท่านจะเหนื่อยมา ก็จะรู้สึกมีความสุข รู้สึกมีแรงขึ้นมาทันทีนะครับ เหมือนกับ เออ..มีคนคอยมาดูแลเราตลอดเวลาอะครับ เราก็จะรู้สึกดีใช่ไหม อีกตัวอย่างหนึ่งก็คือ สมมติว่ามีแขกมาเยี่ยมเยียนบ้านเราเนี่ย เราก็ควรที่จะเป็นเจ้าบ้านที่ดีใช่ไหมครับ คอยเตรียมน้ำเตรียมขนมให้กับแขกที่มาเยือน คนที่เป็นแขกเขาจะรู้สึกว่า โอ้..ที่นี่ดีจังเลย มีคนคอยดูแลเทคแคร์ด้วย ถ้าเกิดว่าเราไปบ้านคนอื่น แล้วมีคนคอยดูแลเราอย่างเงี้ย เราก็จะรู้สึกดีใช่ไหมครับ เหมือนกันเลย ถ้าเราเป็นเจ้าบ้านที่ดีเนี่ย คนที่มาเยือนเขาก็จะรู้สึกดีเหมือนกัน เรื่องที่สองก็คือ ถ้าเกิดว่าผู้ใหญ่ที่เราเคารพ เขาไหว้วานให้เราทำอะไรสักอย่างหนึ่งเนี่ย เราก็ควรที่จะทำนะครับ อย่างเช่น พ่อ แม่ของเรา เขาใช้ให้เราไปตลาด ไปซื้อผัก ซื้อหมูมาให้ เราก็ควรที่จะทำนะครับ ไม่ใช่ปฏิเสธ เพราะว่า พ่อ แม่ของเราเนี่ย เขาอายุเยอะแล้วนะครับ เขาอยากให้มีคนมาดูแลเขา ถ้าเราปฏิเสธเนี่ย เขาจะรู้สึกน้อยใจนะครับ รู้สึกเสียใจ เสียความรู้สึก แต่ถ้าเกิดว่าเราทำให้เนี่ย เขาก็จะรู้สึกดีมีกำลังใจขึ้นมามากเลยนะครับ คนไทยเขาจะถือเรื่องความกตัญญูกตเวทีมากเลยนะครับ การที่ลูกคอยดูแลพ่อแม่เนี่ย มันเป็นสิ่งที่น่ายกย่อง น่าเชิดชูนะครับ ถ้าเกิดว่าเรามีเวลาว่างเนี่ย เราก็ควรที่จะช่วย พ่อ แม่ทำงานนะครับ อย่างเช่นเข้าครัว ช่วยแม่ทำกับข้าว เราก็อาจจะไปซื้อของในตลาดให้กับ พ่อ แม่เรา คอยช่วยสับหมู คอยเป็นลูกมือที่ดี คอยต้มน้ำแกง ทำนู่นทำนี่ หยิบนู่นหยิบนี่ให้กับแม่เรานะครับ เวลาที่เราทำอาหารเสร็จแล้วเนี่ย เราก็จะภูมิใจนะครับว่า อาหารมื้อเนี้ย เรามีส่วนร่วมในการทำ หรือไม่ก็ ช่วย พ่อ แม่ทำความสะอาดบ้านนะครับ อาจจะช่วยถูบ้าน ถูห้องรับแขก กวาดพื้น อะไรอย่างเงี้ย ทำความสะอาดห้องน้ำก็ได้นะครับ คือไม่ต้องทำหมดก็ได้ คือช่วยเป็นแรงให้เขารู้สึกว่า เขาไม่ได้ทำคนเดียวอะ ถ้าบ้านไหนที่แม่เป็นคนซักผ้าให้เนี่ย เราก็ควรจะไปช่วยนะครับ อาจจะช่วยคัดแยกผ้า ช่วยยกตะกร้าผ้า ช่วยเอ่อ..เอาผ้าไปใส่เครื่อง ใส่ผงซักฟอก อะไรอย่างเงี้ย ก็คือเราไม่ได้ทำทั้งหมดอะ แต่ว่าเราขอมีส่วนร่วมในการช่วยเหลือ เพื่อเป็นการลดภาระให้กับ พ่อ แม่เรานะครับ ถ้าเกิดว่าบางคนขี้เกียจ ขี้เกียจถูบ้าน ขี้เกียจซักผ้า ขี้เกียจทำนู่นทำนี่ เราก็อาจจะช่วยเหลือทางอ้อมก็ได้นะครับ อาจจะซื้อขนม ซื้อน้ำ มาให้ท่านดื่มนะครับ ให้ท่านรู้สึกมีแรง ให้ท่านรู้สึกหายเหนื่อยนะครับ ถ้าใครที่พอมีเงิน มีงานแล้ว เราก็อาจจะเลี้ยงข้าว พ่อ แม่เราก็ได้นะครับ อาจจะพาไปกินข้าวอร่อย ๆ ที่ร้านอาหารดี ๆ นะครับ หรือไม่ก็พาไปเดินชอปปิงที่ห้างก็ได้นะครับ ซื้อเครื่องสำอางให้กับแม่เรา ซื้อเสื้อผ้าให้กับพ่อเรา อะไรอย่างเงี้ย คือเราไม่ต้องซื้อของแพงมากนะครับ ซื้อของธรรมดา ๆ ก็พอ เราควรที่จะหมั่นปรนนิบัติ พ่อ แม่เราบ่อย ๆ นะครับ เขาจะได้มีกำลังใจ จะได้ชื่นชมเรานะครับว่า อย่างน้อยเนี่ยเขาก็เลี้ยงเรามา เราก็สามารถที่จะตอบแทนเขาได้ อะไรอย่างงี้นะครับ